tomron87/hebrew-wikipedia-sentences-corpus huggingface dataset:
אווה אשת השיכור בתחילת הסרט.
כמו כן גילמה סייעת לרופא שיניים בסרט "רומן זעיר", ורוזנת בסרט "הרימו עוגן".
בין היתר, שיחקה בסרט אמריקאי המתבסס על פורמט סדרת "אסקימו לימון", הנקרא "Hot Chili".
בשנות ה-80 טענה פידלר כי אביו הביולוגי של בנה הוא אלבר השני, נסיך מונקו.
היא אף הגישה תביעת אבהות, אך לאחר שבוצעה בדיקת רקמות, הדבר התברר כלא נכון.
באהבה, סיימון הוא סרט דרמה קומית רומנטית אמריקאי משנת 2018 שביים גרג ברלאנטי על פי תסריט מאת אייזק אפטקר ואליזבת ברגר, המבוסס על הספר "סיימון מוצא את דרכו" מאת בקי אלברטלי.
בסרט מככבים ניק רובינסון, קתרין לנגפורד, ג'ניפר גארנר, ג'וש דוהאמל ואחרים.
עלילת הסרט מתמקדת בסיימון ספיר, נער מתבגר וארוניסט הלומד בשנה האחרונה בבית ספר תיכון, שנאלץ לתמרן בין חבריו ומשפחתו לבין תלמיד שמגלה את סודו וסוחט אותו באיומים שיחשוף את סודו לכל בית הספר, ובמקביל הוא מנסה לגלות את זהותו הסודית של תלמיד אחר, בו התאהב לאחר היכרות באינטרנט.
הסרט הוקרן לראשונה בפסטיבל הסרטים של מרדי גרא ב-27 בפברואר 2018, ועלה לאקרנים ברחבי ארצות הברית ב-16 במרץ 2018, בהפצת פוקס המאה ה-20. המבקרים שיבחו את הסרט ורבים השוו אותו לסרטי הקומדיה הרומנטית של ג'ון יוז.
זהו הסרט הראשון של אולפן הוליוודי גדול המתמקד בסיפור אהבה רומנטי בין בני נוער להט"בים.
סיימון ספיר (ניק רובינסון) הוא נער מתבגר בן 17, הומוסקסואל וארוניסט הלומד בשנה האחרונה בבית ספר תיכון בפרבר של אטלנטה, ג'ורג'יה.
יש לו משפחה קרובה ואוהבת: ההורים אמילי (ג'ניפר גארנר) וג'ק (ג'וש דוהאמל), והאחות נורה (טליתה באטמאן), כמו גם שלושה חברים טובים: ניק (חורחה לנדבורג ג'וניור) וליאה (קתרין לנגפורד), שאותם הוא מכיר מאז גן הילדים, ואבי (אלכסנדרה שיפ) - תלמידה חדשה בבית הספר.
מכולם הוא מסתיר את סודו: היותו הומוסקסואל.
יום אחד, ליאה מודיעה לסיימון על הודעה של אנונימי שפרסם בבלוג אינטרנטי תלמיד הומוסקסואל ארוניסט הלומד בבית הספר שלהם, שמזדהה רק בשם הבדוי "בלו" (הצבע כחול, בסלנג: עצוב).
סיימון מתחיל לתקשר איתו באמצעות דואר אלקטרוני, כשהוא מזדהה רק בשם הבדוי "ז'אק" (ככל הנראה: בהשראת המשחק סיימון אמר), והשניים מגלים זה לזה פרטים אישיים על חייהם.
כעבור זמן, הודעות הדוא"ל שלהם מתגלות בטעות על ידי תלמיד אחר בבית הספר, מרטין (לוגאן מילר), אשר מאוהב באבי.
לאחר שמרטין מגלה את סודו של סיימון, הוא סוחט אותו באיומים שיחשוף את סודו לכל בית הספר הסוד שלו, אלא אם כן הוא יסכים לעזור לו להשיג את אבי.
סיימון מתחיל לחשוד כי בראם (קיינן לונסדייל), אחד מחבריו ללימודים, הוא "בלו".
במסיבת האלווין, סיימון מנסה להתיידד עם בראם, בחושבו שבראם הוא "בלו", אבל בהמשך הערב הוא נכנס בטעות לחדר שבו בראם מתמזמז עם אחת מהאורחות של המסיבה, וסיימון מסיק מכך שבראם הוא סטרייט.
ניק מגלה לסיימון שהוא מתכנן להציע לאבי לצאת איתו, וסיימון משקר לו שיש לה חבר מבוגר שלומד בקולג'.
בסוף הערב, ליאה מלווה את סיימון השיכור לביתו.
השניים מנהלים שיחה אינטימית, שגורמת לסיימון לחשוב שהיא מעוניינת בניק.
סיימון נפגש עם אבי ומרטין בדיינר מקומי, לאחר שהוא משכנע אותה שיעשו ביחד חזרות לקראת המחזמר של בית הספר, שהם משתתפים בו.
סיימון משוחח עם המלצר שלהם, לייל (ג'ואי פולארי), חברם ללימודים, והוא מתחיל לחשוב שלייל הוא "בלו".
באותו הלילה, סיימון יוצא מהארון בפני אבי.
במשחק פוטבול בבית הספר, סיימון פוגש במקרה בלייל.
לפני שסיימון מספיק לשאול את לייל אם הוא "בלו", לייל מביע עניין רומנטי באבי, וסיימון מסיק מכך שלייל הוא סטרייט.
סיימון הנסער מוציא את העצבים שלו על מרטין, ומייעץ לו לעשות מהלך גדול בחיזוריו אחר אבי.
רגע לפני שמשחק הפוטבול מתחיל, מרטין קוטע את שירת המנון ארצות הברית ומכריז בפומבי בפני כל קהל הצופים שהוא מאוהב באבי, ומציע לה לצאת איתו.
לאחר שאבי מסרבת, מרטין חש מושפל והופך למושא ללעז עז ולשיימינג ברשתות החברתיות.
בערב חג המולד, כדי להסיח את דעתם של תלמידי בית הספר מההשפלה שספג, מרטין עושה אאוטינג לסיימון בכך שהוא מפרסם את הודעות הדוא"ל שלו באתר רכילות של בית הספר.
אחותו של סיימון מגלה זאת ומנסה לנחם אותו, אך הוא מתפרץ עליה.
כמו כן, סיימון מנתק קשר עם חבריו, ומסרב לענות לטלפונים שלהם או להשיב למסרונים הרבים שהוא שולחים לו.
למחרת, בבוקר חג המולד, סיימון יוצא מהארון בפני הוריו, שמגלים כלפיו אהבה וקבלה.
אחרי החגים, ניק ואבי, עכשיו זוג, מתעמתים עם סיימון על שקריו אחרי שגילו שהוא ניסה להפריד ביניהם מכיוון שהוא נסחט על ידי מרטין.
ליאה מתוודה בפני סיימון שהיא מאוהבת בו, ולא בניק, והיא כועסת עליו שיצא מהארון בפני אבי ולא בפניה.
לאחר שהוא נדחה מצד חבריו, סיימון מקבל הודעת דוא"ל אחרונה מבלו, שכועס עליו שהתכתבויות ביניהם דלפו ופורסמו באינטרנט ומודיע לו שהוא מנתק איתו קשר.
בקפטריה של בית הספר, שניים מהתלמידים לועגים לסיימון ולאית'ן (קלארק מור), תלמיד נוסף בבית הספר שהוא הומוסקסואל גלוי.
סיימון ואית'ן חולקים זה עם זה חוויות משותפות שלהם על היציאה מהארון, והם מנחמים זה את זה.
הוא מפרסם הודעה באתר אינטרנט של בית הספר, בה הוא מתנצל בפני חבריו, וגם בפני "בלו", ומבקש ממנו להיפגש עימו בקרנבל סוף השנה של בית הספר.
אחרי הופעת המחזמר של בית הספר, ליאה, ניק ואבי מתפייסים עם סיימון ומזמינים אותו ללכת איתם לקרנבל.
סיימון עולה לבדו על מתקן של גלגל ענק, מחכה שם ל"בלו" שיצטרף אליו.
אחרי שנגמרים לו הכרטיסים, מרטין מגיע, מתנצל בפניו על מעשיו ורוכש עבורו כרטיס נוסף.
רגע לפני שהגלגל הענק שב לפעול, בראם מגיע ומתיישב לצד סיימון, ומתוודה בפניו שהוא "בלו" ומסביר שהנשיקה שלו עם בחורה שסיימון ראה, במסיבת ההאלווין, הייתה רק אי-הבנה שנבעה ממצב שכרות.
השניים רוכבים יחד על הגלגל הענק, ומתנשקים לעיני כל חבריהם, המעודדים אותם ומריעים להם.
חייו של סיימון חוזרים אט אט לשגרה, והוא מתחיל במערכת יחסים רומנטית עם בראם.
בוקר אחד, אחרי שסיימון אוסף במכוניתו את ניק, ליאה, אבי ובראם, הוא מציע להם שבמקום ללכת לבית הספר, הם יצאו יחד ל"הרפתקה קטנה".
שלב הצילומים החל ב-6 במרץ 2017 באטלנטה, ג'ורג'יה.
הצילומים הסתיימו רשמית ב-23 באפריל 2017.
ביודעו עד כמה יקר יהיה עלות המוזיקה לסרט, החליט הבמאי גרג ברלנטי לסיים את הצילומים יומיים מוקדם מהמתוכנן.
על ההחלטה, הוא אמר: "ידעתי שחלק משמעותי מהסרט נעשה כמחווה לסרטים שיש להם פסקולים גדולים כאלה ...
בזמנו, הייתי שומע שוב ושוב את הקלטת עד שזה הייתה נשחקת.
הפסקול היה הדבר שהעביר את הרגשות של הסרט, אז זה תמיד היה ברשימת המשאלות שלי - שיהיה פסקול שמשקף זאת, זה היה מאוד יקר אז כולם רצו לוודא שאני עושה את הדבר הנכון.
רציתי יותר כסף להשקיע במוזיקה".
אלבום הפסקול של הסרט כולל שירים של בביצועם של מו, טרוי סיון, ויטני יוסטון, חמישיית הג'קסונים ועוד.
השיר שמופיע ברצועה הראשונה של הפסקול, "" בביצוע להקת Bleachers, היה השיר הראשון מהאלבום שיצא כסינגל, ב-16 בינואר 2018.
הסרט כולל מספר שירים נוספים, שלא מופיעים באלבום הפסקול, ביניהם "Waterloo Sunset" בביצוע הקינקס, "No" בביצוע מייגן טריינור, "As Long as You Love Me" בביצוע ג'סטין ביבר, "Add It Up" בביצוע Violent Femmes, "Bad Romance" מאת ליידי גאגא בביצוע התזמורת הצועדת של אוניברסיטת מישיגן ועוד.
הסרט הוקרן לראשונה בפסטיבל הסרטים של מרדי גרא ב-27 בפברואר 2018, ומאוחר יותר הוקרן גם בפסטיבל הסרטים של גלאזגו ובפסטיבל הקולנוע הקווירי במלבורן.
הסרט מופץ על ידי פוקס המאה ה-20 והוא עלה לאקרנים בארצות הברית ובקנדה ב-16 במרץ 2018, באוסטרליה ובניו זילנד ב-29 במרץ 2018, בברזיל ב-5 באפריל 2018, בבריטניה ובאירלנד ב-6 באפריל 2018, בקולומביה ב-12 באפריל 2018, במקסיקו ב-13 באפריל 2018, והוא צפוי להיות מופץ במדינות נוספות בתאריכים שונים במהלך שנת 2018.
מכירות הסרט לצפייה ביתית החלו ב-17 בינואר 2018, והוא החל להיות מופץ באופן רשמי בגרסה דיגיטלית ב-29 במאי 2018, וב-12 ביוני 2018 בגרסאות DVD ו-Blu-ray.
נכון ל-23 ביולי 2018, הסרט הכניס 40.8 מיליון דולר בארצות הברית ובקנדה, ו-25.2 מיליון דולר בשאר העולם, כך שסך הכנסותיו עומד על כ-66 מיליון דולר, לעומת תקציב הפקה של 10–17 מיליון דולר.
סרט זה מדורג במקום ה-14 ברשימת סרט הנעורים הרווחיים ביותר מאז 1980, ועבור פוקס המאה ה-20 זהו הסרט השלישי הרווחי ביותר, אחרי "אשמת הכוכבים" ו"רומיאו וג'ולייט".
הקרנות טרום-טרום-בכורה של הסרט החלו ביום שבת ה-10 במרץ, בטרם הפצתו באופן רשמי ביום שישי ה-16 במרץ, במהלכן הכניס 800 אלף דולר מהקרנות ב-927 אולמות קולנוע.
בארצות הברית ובקנדה, הסרט עלה לאקרנים באותו שבוע עם "טומב ריידר" ועם "I Can Only Imagine", ועל פי התחזיות היה צפוי להכניס בין 10 ל-12 מיליון דולר מ-2,401 אולמות קולנוע בסוף השבוע הראשון להקרנתו.
הסרט הכניס 4.6 מיליון דולר ביום הראשון להקרנתו (כולל הקרנות טרום-בכורה ביום חמישי ה-15 במרץ).
בסך הכל הסרט הכניס כ-11.8 מיליון דולר, וסיים במקום החמישי בהכנסות בקופות באותו סוף שבוע.
58% מקהל הצופים בסוף שבוע זה היו נשים, ו-59% מהצופים היו מתחת לגיל 25. בסוף השבוע השני שלו, הכנסות הסרט ירדו בכ-33% ל-7.8 מיליון דולר, והוא סיים במקום השביעי.
בסוף השבוע השלישי להקרנתו, הסרט הכניס 4.8 מיליון דולר והגיע למקום התשיעי.
בבריטניה, הסרט הגיע למקום הרביעי בהכנסות בסוף השבוע הראשון להקרנתו, עם 1.6 מיליון דולר.
גם באוסטרליה הסרט הגיע למקום הרביעי בהכנסות בסוף השבוע הראשון להקרנתו, והרוויח 916,697 דולר, וכך גם בברזיל, עם 804,567 דולר.
במקסיקו, הסרט הגיע למקום השלישי בהכנסות בסוף השבוע הראשון להקרנתו, שם הכניס 982,391 דולר.
באתר Rotten Tomatoes, הסרט קיבל ציון של 91%, המבוסס על 174 ביקורות, עם ממוצע של 7.3 מתוך 10. על פי דעת הרוב, הסרט הוא סרט התבגרות "מהווה נקודת ציון דרך של הכללה".
באתר Metacritic לסרט יש ציון ממוצע משוקלל של 72 מתוך 100, בהתבסס על ביקורות "חיוביות בדרך כלל" של 38 מבקרים.
בסקר דעת קהל באתר CinemaScore, הסרט קיבל ציון ממוצע הגבוה ביותר שיש של "", וזהו סרט אחד מתוך 80 בלבד בהיסטוריה של אתר זה שהשיגו כזה ניקוד.
בנג'מין לי (הגרדיאן) העניק לסרט 4 מתוך 5 כוכבים, וכינה אותו "סרט מקסים שיהיה חביב על הקהל".
ציון זהה העניק גם פיט המונד מ-Deadline Hollywood, שכתב כי לקהל "מובטח להתאהב בסרט ההתבגרות המתוק הזה".
מולי פרימן מ- גם כן העניקה לסרט 4 מתוך 5 כוכבים, והוסיפה כי הסרט הוא "קומדיה רומנטית צעירה, מצחיקה, נוגעת ללב, שהופכת מיד לקלאסיקה מודרנית עבור הדור של היום".
ג'וש ווינינג מה- העניק גם הוא ציון של 4 מתוך 5 כוכבים, ותיאר את הסרט כ"חם, רגיש ומרתק עבור קהל הצופים של סרטי התבגרות" ו"אחת מקומדיות הנעורים הרעננות ביותר מזה זמן רב".
מרדית גולדשטיין מהבוסטון גלוב העניקה לסרט 3.5 מתוך 4 כוכבים, וכתבה כי הסרט הוא "קומדיה רומנטית מתוקה ומודרנית שמצליחה לנתב את הקלאסיקה של סרטי הנוער של ג'ון יוז המנוח, אבל רק את החלקים הטובים".
קולין קוברט (Star Tribune) נתן לסרט 3 מתוך 4 כוכבים, וכתב: "אם ג'ון יוז היה הולך לעשות סרט התבגרות להט"בי מתוחכם, סביר להניח שזה היה דומה לזה."
גם ברוס דמרה מה-Toronto Star העניק לסרט 3 מתוך 4 כוכבים, וקבע: "הליהוק הוא באיכות גבוהה, התסריט - עם תעלומה מפתה בלב העלילה - הוא בעל מבנה טוב במיוחד והסיפור פוגע במטרה ...
בריאן טרויט (USA Today) נתן לסרט 3.5 מתוך 4 כוכבים, וכתב: "צעירים ומבוגרים, אתלטים ומרובעים, חנונים ופריקים, וכל מי שביניהם צריך להיות מסוגל למצוא משהו לאהוב ב-באהבה, סיימון".
ג'ויס סלטון מעמותת Common Sense Media, מוסד ללא כוונת רווח מסן פרנסיסקו המסייע להורים באמצעות קידום מדיה וטכנולוגיה בטוחה לילדים, העניקה לסרט 4 מתוך 5 כוכבים, ותיארה אותו כ"עדין, מתוק, ובעל השפעה".
העמותה גם העניקה לסרט את "The Common Sense Seal", אות הכרה בכך שהסרט מציעה למשפחות חוויית מדיה יוצאת דופן.
מאתר Mashable כתב כי הסרט "מרגיש כמו רגע קלאסי שאתה הולך לרצות לראות שוב ושוב".
מקס וייס ממגזין Baltimore העניק לסרט 3 מתוך 4 כוכבים, וכינה אותו "מתוק, מצחיק, לבבי".
קווין סקוט מהירחון העניק לסרט ציון 7 מתוך 10 נקודות, וציין כי בסרט יש את "הכמות הצפויה של רגשנות, הפורטת באפקטיביות על מיתרי הלב".
פיטר דברוז' (וראייטי), על אף שמתח ביקורת על כך שהסרט הוא ממוצע בביצועיו, מצא לנכון לשבח את תוכנו כ"פורץ דרך בכל כך הרבה רמות, לא פחות מזה" אך הוסיף שאם לא כן - "הסרט היה נראה מוכר מדי".
ג'סי הסנגר מאתר הבידור The A.V.
Club העניק לסרט דירוג של וכתב שהסרט אכן נוגע ללב, אך כחוויה בידורית - אין בו דבר ש"דגראסי לא עשו כבר טוב יותר".
בקי אלברטלי, מחברת הספר סיימון מוצא את דרכו עליו מבוסס הסרט, צפתה בקטע מהסרט בהקרנה מוקדמת, ושיבחה אותו באומרה: "זה מצחיק ורלוונטי וחסר זמן ומקסים וישר וכואב ורומנטי כל כך, הסרט אומר בדיוק את מה שרציתי לספר".
בעוד שלספר "סיימון מוצא את דרכו" יש ספר המשך בשם "", אשר בו ליאה היא הגיבורה, טרם פורסמו תוכניות רשמיות על הפקת סרט המשך לסרט.
ב -10 במאי 2018 נודע כי הסדרה התחדשה לעונה השנייה.
ב-7 בפברואר 2020, הודיע המפיק על האישור לעונה השלישית שתצולם בקרוב, יחד עם סדרתו שתצולם לעונתה השנייה Medicos.
אלחנדרה היא עורכת דין מצליחה שעומדת להינשא לקרלוס.
אלחנדרה נרגשת לקראת חתונתה, אך דבר לא הכין אותה לכך שהיום המאושר בחייה יהפוך לסיוט.
בעודם מחליפים נדרים בכנסייה, קרלוס נעצר בחשד לרצח של חשפנית שהייתה במסיבת הרווקים שלו לילה קודם.
אלחנדרה ההמומה מגלה גם שקרלוס שכב עם אותה החשפנית, וכך, בן רגע, כל מה שהאמינה בו מתרסק לנגד עיניה.
ריקרדו, עורך דין מוערך וידוע, עומד בפני גירושין מאשתו, אלנה, לאחר שזו בגדה בו.
הדבר הקשה ביותר עבורו אינו הפרידה מאלנה כי אם מילדיה, שאותם גידל כשלו מאז היו ילדים קטנים.
תיק משפטי מפגיש בין אלחנדרה לריקרדו, שבעקבותיו ריקרדו מציע לאלחנדרה להצטרף למשרד עורכי הדין שלו.
אלחנדרה מסכימה להצעתו של ריקרדו ועם הזמן נוצר ביניהם קשר עמוק שהופך לאהבה גדולה.
אולם כל עוד קרלוס בכלא, אלחנדרה לא יכולה להתמסר במלואה לאהבתו של ריקרדו.
היא מרגישה אשמה על כך שהיא מאושרת בעוד מי שחשבה לאהבת חייה נרקב בכלא.
כשקרלוס משתחרר לבסוף מהכלא בשל חוסר ראיות, אלחנדרה ניצבת מול מצב קשה מאחר שקרלוס אינו מוכן לאבד אותה, ויעשה הכול כדי לזכות שוב באהבתה ולהרחיק אותה מריקרדו.
חייהם של עורכי הדין של 'Vega y Asociados' נמצאים בסכנה מוחלטת, והם יצטרכו להתמודד עם המקרה המסובך ביותר בקריירה שלהם כדי לעשות צדק עם איזבל סוטו וחיימה פונסה (רוברטו בלסטרוס), קורבנותיהם של חסינטו דוראנטס (חואן קרלוס בארטו) והעיוורים (אקסל ריקו), נמלטים מן הצדק.
שני השותפים שחררו מלחמה נגד המשרד וביצעו סדרת התקפות לא אנושיות נגד משפחות עורכי הדין.
ריקרדו בוסמנטה, אלחנדרה פונסה, אלונסו וגה, רוברטו מורלי, ויקטוריה אסקלאנטה, גוסטבו סוטו וחואן לופז הציעו לעשות צדק וכי החוק נופל על האחראים.
אלחנדרה סובלת מייאוש מתמשך כשהיא לא מנהלת משא ומתן עם אל סיגו, שאביו, חיימה פונסה, בידיו לאחר שסירב להגן על דוראנטס.
מצדו, ריקרדו חושש לרווחת משפחתו, וגוסטבו, הרוס ומת בעודו בחיים, מוצא עצמו בין הקו הדק של נקמה ועשיית צדק, לאחר שאשתו ובנו נורו בפקודת האיש העיוור.
בשלב חדש זה בו עורכי דין מהוללים מבקשים צדק כנגד כל הסיכויים, הם מצטרפים למשרד; סופיה אלקוסר (קימברלי דוס ראמוס), עורכת דין במשפט פלילי.
המשא ומתן על חטיפתו של חיימה מתבצע על ידי התערבותו של קרלוס איברה, המחויב כעת לכל החיים לאיש העיוור, לאחר שביקש ממנו 30 מיליון פזו עבור הכופר, מבלי לזכור שהוא זה שביצע את החטיפה.
ריקרדו ואלחנדרה מתמודדים עם מעגל הקסמים שמפריד ביניהם; הזמן, ושניהם מוכנים להילחם על מה שהם מרגישים, מבצעים את תוכנית החיים המשותפים.
אלחנדרה, מתעלמת מהאזהרות שלא להתערב במקרה של אל סיגו, ובזכות חוש הצדק הרב שלה, מוצאת לאט לאט את הרמזים למצוא את האחראים לחטיפת אביה ורצח איזבל ובנה.
כל יום שקורה מהווה מידה נוספת של סכנה עבור משרד עורכי הדין המצליח ביותר במקסיקו, ויחד הם יצטרכו להתמודד עם "חוק החזקים ביותר".
ריקרדו (דוד ספדה) - ריקרדו הוא עורך דין שותף במשרד עורכי הדין "וגה".
הוא הגון, ישר וחרוץ, והאתיקה היא נר לרגליו.
נקודת התורפה שלו היא ילדיו, שאשתו לשעבר לא מאפשרת לו לראות לאחר גירושיהם.
ריקרדו יהיה מופתע למצוא שוב אהבה עם אלחנדרה, אישה שרואה את החיים כמוהו
אלחנדרה (אנה ברנדה קונטררס) - אלחנדרה היא עו"ד המתמחה במשפט אזרחי בינלאומי.
היא אישה חכמה, אינטליגנטית ואמפתית.
לאחר שהחתונה שלה עם קרלוס משתבשת, אלחנדרה מקבלת הצעה לעבוד כשותפה במשרד עורכי הדין "וגה".
שם היא פוגשת את ריקרדו ומתאהבת בו, על אף שהיא עדיין בזוגיות עם קרלוס.
גוסטבו (סרחיו בסאנייז) - גוסטבו הוא עורך דין אזרחי במשרד עורכי הדין "וגה".
כולם בטוחים שהוא אב טוב, בעל מסור ואדם ישר, עד שמתגלה שהוא בוגד באשתו.
משפחתו של גוסטבו מתפרקת בעקבות בגידתו והוא יצטרך לכפר על הטעויות שלו כדי להחזיר את היציבות לחייו.
אלנה (ג'רלדין בזאן) - אלנה, אשתו לשעבר של ריקרדו, היא אישה נקמנית ויהירה.
היא לא יכולה לסבול את העובדה שריקרדו סירב לסלוח לה על בגידתה והגיש בקשה לגירושים, והיא תעשה הכל כדי להחזיר אותו אליה.
לאונרדו (מנואל בליבי) - לאונרדו הוא עורך דין פלילי במשרד עורכי הדין "וגה".
הוא אינטליגנט ואיש מקצוע בחסד, והחבר הכי טוב של ריקרדו.
לאונרדו הוא אדם מוסרי וישר שמקדיש את חייו למען הצדק.
קרלוס (חוליאן חיל) - קרלוס הוא עורך דין פלילי מבריק.
הוא גבר נאה ומקסים, אך גם איש יהיר ותחמן גדול.
קרלוס הוא אסטרטג שמחפש תמיד את הדרך לנצח, הן בחייו המקצועיים והן בחייו האישיים.
הוא יעשה הכול כדי להשיב אליו את אלחנדרה, לאחר שבגד בה עם חשפנית בערב חתונתם.
ויקטוריה (אלטאיר חראבו) - ויקטוריה היא עורכת דין שותפה במשרד עורכי הדין "וגה".
היא בעלת אישיות חזקה, אישה דעתנית עם נוכחות מרשימה ומושכת.
ויקטוריה היא פמיניסטית שכל חייה מוקדשים לעבודה, והיא לא מעוניינת להתחייב למערכת יחסים רצינית.
רוברטו () - רוברטו הוא עורך דין פלילי ושותף במשרד עורכי הדין "וגה".
הוא נאה וכריזמטי, רודף שמלות שמנצל כל הזדמנות שיש לו כדי לפלרטט.
רוברטו הוא חברם הטוב של ריקרדו ולאונרדו, ויש לו אינטואיציה חזקה בכל הקשור לתיקים פליליים.
תחילת ההפקה החלה ב -6 בנובמבר 2017, וסיימה במאי 2018. צילום לעונה השנייה החל ב -11 ביוני 2018.
באו הוא סרט הנפשה קצר של חברת פיקסאר משנת 2018. הסרט בוים ונכתב על ידי דומי שי והוא הסרט הקצר הראשון של חברת פיקסאר שביימה אישה.
הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. אורך הסרט הוא כ-8 דקות.
הסרט זכה בפרס אוסקר לסרט המונפש הקצר הטוב ביותר לשנת 2018.
הסרט מספר על אישה בגיל המעבר ממוצא סיני, הנותרת לבדה בביתה כל יום בזמן שבעלה בעבודה.
יום אחד, כשהיא מכינה לחמניות באוזי מאודות, אחת מהן מתעוררת לחיים, והאישה מחליטה לגדל אותה כבן.
הלחמנייה היא בת דמותו של בנה המרוחק, והתמה המרכזית היא ניסיונה של האם להנחיל בו את התרבות הסינית, ניסיון שמתבטא לעיתים כשתלטנות.
הסרט בוים על ידי דומי שי, אנימטורית ממוצא סיני-קנדי שעבדה על הסרטים "הקול בראש" ו"הדינוזאור הטוב".
היא מספרת שהרעיון לסרט עלה לה בזמן שהכינה באוזי.
הסרט משופע מפרטים הקשורים לתרבות האסייתית, כמו אורז ומנקי נקו.
במהלך יצירת הסרט, אמה של דומי שי ביקרה באולפני פיקסאר והדגימה לאנימטורים ואנשי ההפקה כיצד מכינים באוזי.
הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. בשנת 2018 הופץ הסרט באוסף הסרטים הקצרים של פיקסאר, חלק 3.
באהבה נינה היא מיני-סדרה דרמה קומית בריטית משנת 2016 בכיכובן של פיי מרסיי והלנה בונהם קרטר.
הסדרה היא עיבוד של ניק הורנבי לספר "Love, Nina: Despatches from Family Life" מאת נינה סטיבי.
שידור הבכורה בערוץ BBC One היה ב-20 במאי 2016, והיא כוללת חמישה פרקים.
הסדרה מתרחשת ב-1982 והיא מגוללת את סיפורה של נינה (מרסיי), צעירה בת 20 מלסטר שעוברת לגבעת פרימרוז בלונדון כדי לעבוד כאומנת אצל ג'ורג' (בונהם-קרטר) שהוא אם חד הורית לשני בנים.
הסדרה מבוססת על חוויותיה של נינה סטיבי כשעבדה אצל מרי-קיי וילמרס, עורכת בכתב העת London Review of Books.
הדמויות של שני הילדים בסדרה מבוססים על בניה עם הבמאי סטיבן פרירס.
בנו של פרירס, סם פרירס משחק בסדרה בתפקיד אחד השכנים.
החל מ-15 במאי 2017 הסדרה זמינה בנטפליקס בטכנולוגיית הזרמת מדיה.
פיי מרסיי – נינה סטיבי
הלנה בונהם קרטר – ג'ורג' בולוט
ג'ייסון ווטקינס – מלקולם טרנר, משורר סקוטי, שכן של ג'ורג'
ג'ושוע מקגווייר – מארק "נאני" נאן, מושא אהבתה של נינה
סם פרירס – ריי, שכן אחר
איתן רוס ־ ג'ו, הבן הצעיר
הארי ובסטר – מקס, הבן הבכור
סלינה קאדל – אורסולה וון ויליאמס, אלמנתו של המלחין רייף וון ויליאמס
הסדרה שודרה באוסטרליה בערוץ BBC First החל מ-1 בנובמבר 2016. בישראל שודרה הסדרה בערוץ כאן 11 בדצמבר 2018.
באו באו באבי היא סדרת אנימציה אמריקאית לילדים.
הסדרה שודרה ב-28 באוגוסט 2006 לראשונה בניקלודיאון.
בישראל הסדרה שודרה בין ה-28 בדצמבר 2008 ל-16 ביוני 2011 בערוץ הופ!, בדיבוב לעברית.
לסדרה יש 2 עונות ו-52 פרקים באורך 22 דקות.
שירי הסדרה בעברית בוצעו על ידי לירון לב.
העלילה עוסקת בגרביל בשם באבי שבכל פרק רוצה לבלות וליהנות.
כאשר הוא נתקל בבעיות, הוא נעזר בחבריו בובו ובלה.
באבי (Wubbzy): עכבר צהוב, הדמות הראשית.
בלה (Widget): ארנבת ורודה, חברתו של באבי אוהבת לבנות דברים.
בובו (Walden): דוב סגול, חברו של באבי עוסק בעיקר במדע.
במאי הדיבוב בעברית היה ליאור סול, ומפיקת הדיבוב של הסדרה הייתה ענבר שטגר עזרא.
שם הדמותשם המדבב/ת באנגליתשם המדבב/ת בעבריתבאביגריי דליסלמירון אהרונוביץ'בלהלארה ג'יל מילרלורן סבירבובוקרלוס אלזראקויאמנון וולףדייזיטרה סטרונגTBAדמויות שונותלירון לבאייל אברהםאלה פטראתי קסטרויובל בריגלירז גורדוןתימור שפיר
באהבה, ויקטור היא סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. הסדרה עלתה לראשונה ברשת הולו ב-17 ביוני 2020, וכללה עשרה פרקים.
מייקל צ'ימינו מככב בתור ויקטור, נער ממשפחה חצי פוארטו ריקני, חצי קולומביאנית-אמריקאית המתגוררת באטלנטה.
בחודש אוגוסט 2020 חודשה הסדרה לעונה שנייה, ועלתה ב-11 ביוני 2021. העונה השנייה כוללת עשרה פרקים נוספים.
העונה השלישית והאחרונה שודרה ב-12 ביוני 2022.
העונה הראשונה מתמקדת בתחילת לימודיו של ויקטור בתיכון קריקווד.
הסדרה עוקבת אחר מסע הגילוי העצמי שלו, התמודדות עם אתגרים בבית, משבר בנישואי הוריו והתמודדות עם הנטייה המינית שלו.
הוא נעזר בסיימון ומשתף אותו בקשיים שחווה.
העונה השנייה עוסקת בהתמודדות של ויקטור לאחר יציאתו מהארון ועוקבת אחר האתגרים עם משפחתו, פרידת הוריו ובמערכת היחסים שלו עם בנג'י, שעומדת למבחן מספר פעמים, בין היתר בגלל משפחתו.
בעונה השלישית, החבורה עדיין בכיתה י"א.
ויקטור מתמודד עם הפרידה מבנג'י ומחפש זוגיות חדשה.
חבריו ומשפחתו מוצאים את עצמם במצבים מאתגרים ומקבלים החלטות קשות, אך משנות חיים, לעתידם מחוץ לקריקוווד.
מייקל צ'ימינו - ויקטור סלאזר
רייצ'ל הילסון - מיה ברוקס
אנתוני טורפל - פליקס ווסטן
ביבי ווד - לייק מאריוואטר
מייסון גודינג - אנדרו ספנסר
ג'ורג' סיר - בנג'י קפמבל, חבר לכיתה של ויקטור, גיי מוצהר.
איזבלה פררה - פילאר סלאזר, אחותו הקטנה של ויקטור.
מתאו פרננדז - אדריאן סלאזר, אחיו הקטן של ויקטור.
ג'יימס מרטינז - ארמנדו סלאזר, אביו של ויקטור, איש צווארון כחול שעובד קשה למען משפחתו.
אנה אורטיז - איזבל סלאזר - אימו של ויקטור, שנמצאת תחת לחץ רב עקב המעבר לעיר חדשה.
אנתוני קיוואן - ראהים (ראשי (עונה 3); חוזר (עונה 2) - חברה של פילאר שמגיע ממשפחה מוסלמית איראנית דתית אשר מתחיל להתאהב בוויקטור.
מאוחר יותר הוא פותח במערכת יחסים עם קונור.
לוקאס גייג' - דרק, בן זוגו של בנג'י.
מקאי פייפר - הארי ברוקס, אביה של מיה.
סופיה בוש - ורוניקה, בת זוגו של הארי שמנהלת ארגון ללא כוונת רווח לנשים.
בת' ליטלפורד - שרה, מנהלת בית הקפה בו ויקטור יושב.
לסלי גרוסמן - ג'ורג'ינה מאריוואטר
אלי וונג - מיס תומאס
אנדי ריכטר - המאמן פורד
קיינן לונסדייל - אברהם "בראם" גרינפלד
ניק רובינסון - סיימון ספייר
נטשה רות'וול - מיס אולברייט
טומי דורפמן - ג'סטין, שותפם של בראם וסיימון.
טרי הויוס - נטליה סלאזר, סבתא של ויקטור.
הסדרה יצאה לאקרנים בארצות הברית, דרך שירות הסטרימינג הולו, ב-17 ביוני 2020. זאת לאחר שתאריך העלייה המקורי, אשר היה מיועד ל-19 ביוני, הוקדם.
העונה הראשונה כללה 10 פרקים.
הסדרה עלתה לראשונה בדיסני+ תחת הסטרימינג הייעודי סטאר ב-23 בפברואר 2021. ובכך מתאפשרת הצפייה בסדרה בתפוצה רחבה, כמו גם למשתמשי דיסני+ בישראל.
העונה השנייה יצאה לאקרנים ב-11 ביוני 2021 בהולו והוקרנה בבכורה בין-לאומית ב-18 ביוני 2021, בדיסני+.
כמו העונה הראשונה, העונה השנייה כללה אף היא 10 פרקים.
פרקי שתי העונות הראשונות שודרו על בסיס שבועי.
העונה השלישית והאחרונה, הכוללת שמונה פרקים, יצאה לאקרנים ב-15 ביוני 2022. בניגוד לשתי העונות הקודמות, כל פרקי העונה השלישית שוחררו בו-זמנית בדיסני+.
אתר הביקורות האמריקאי, Rotten Tomatoes ריכז 51 ביקורות מבקרים, זיהה 90% מהן כחיוביות ודיווח על דירוג ממוצע של 7.1/10 לעונה הראשונה.
על פי קונצנזוס המבקרים של האתר:
אתר הביקורות האמריקאי Metacritic נתן לעונה הראשונה ציון ממוצע משוקלל של 69 מתוך 100, בהתבסס על 21 מבקרים, מה שמצביע על "ביקורות חיוביות בדרך כלל".
לעונה השנייה, אתר Rotten Tomatoes דיווח על דירוג אהדה של 100% על סמך 24 ביקורות, עם דירוג ממוצע של 8/10. על פי קונצנזוס המבקרים של האתר:
לעונה השלישית, אתר Rotten Tomatoes דיווח על דירוג אהדה של 88% על סמך 16 ביקורות, עם דירוג ממוצע של 7.8/10. על פי קונצנזוס המבקרים של האתר:
באו דאי (22 באוקטובר 1913- 30 ביולי 1997) (וייטנאמית: Bảo Đại; משמעות: "שומר הגדולה"), נולד נוין פוש-ונה-תואי (וייטנאמית: Nguyễn Phúc Vĩnh Thụy) היה המונרך האחרון בהיסטוריה לשרת בתור קיסר וייטנאם משושלת הקיסרות האחרונה של המדינה, נוין.
בין השנים 1926–1945 הוא שימש כקיסר אנאם (החלקה המנהלית של מרכז וייטנאם של ימינו בתוך הודו-סין הצרפתית).
היפנים הדיחו את ממשל וישי הצרפתי במרץ 1945 ואז קבעו שליטה על וייטנאם דרך ממשלת בובות בראשות באו דאי.
בשלב זה הוא שינה את שמה של אנאם למדינתו "קיסרות וייטנאם".
הוא הורה על סיום שלטון הכס הקיסרי באוגוסט 1945 כשיפן נכנעה.
משנת 1949 עד 1955, היה באו דאי ראש מדינת וייטנאם (דרום וייטנאם).
באו דאי ספג ביקורת על כך שהוא קשור קשר הדוק מדי עם צרפת ובילה חלק ניכר מזמנו מחוץ לווייטנאם.
ראש הממשלה נו דין דים הפיל אותו מכוחו בסופו של דבר בהצבעת משאל עם בשנת 1955. מאז הפלתו חי באו דאי בגלות.
באו דאי נולד ב-22 באוקטובר 1913 וקיבל את שמו של הנסיך נוין פוש-ונה-תואי (阮福永 瑞) בארמון דואן-טראנג-ווין, חלק ממתחם העיר האסורה הסגולה בהואה, בירת וייטנאם.
לימים ניתן לו השם נגון וואן תי.
אביו היה הקיסר קאי דין, אמו הייתה אשתו השנייה של הקיסר, טו קונג, ששמה שונה ל-'דואן הוי' עם נישואיה בשנת 1913. היא החזיקה בתארים שונים לאורך השנים שהצביעו על דרגתה במעמד העליון, עד שבסופו של דבר הפכה לקיסרית האלמנה בשנת 1933.
וייטנאם נשלטה מהו על ידי שושלת נוין מאז 1802. ממשלת צרפת, שהשתלטה על האזור באזור בסוף המאה ה-19, חילקה את וייטנאם לשלושה אזורים: חסותיהם של אנאם וטונקין ובנוסף המושבה קוצ'ינצ'ינה.
לשושלת נוין ניתן שלטון נומינלי של אנאם.
בגיל תשע נשלח הנסיך נוין פוש-ונה-תואי לצרפת כדי להתחנך במכון לחקר המדינה בפריז.
ב-8 בינואר 1926, הוא הפך לקיסר לאחר מות אביו ולקח את השם באו דאי ("שומר הגדולה").למרות לקיחת השם ומות אביו הוא עדיין לא עלה על כס המלוכה וחזר לצרפת להמשיך את לימודיו.
ב-20 במרץ 1934, בגיל 20, בעיר הקיסרית בהואה, התחתן באו דאי עם מארי-תרזה נוין הו-טן-לאן (נפטרה ב-15 בספטמבר 1963, שבריגאנק, צרפת), פשוטי משפחה ממשפחה רומאית-קתולית עשירה.
לאחר מכן ניתן לה השם נאם פונג נאמן (כיוון דרום).
נאם פונג קיבלה את תואר הקיסרית בשנת 1945.
בשנת 1940, במהלך מלחמת העולם השנייה, בד בבד עם פלישת גרמניה הנאצית לצרפת, יפן הקיסרית השתלטה על הודו-סין הצרפתית.
אמנם לא הוציאו את הממשל הקולוניאלי הצרפתי, אך שלטונות הכיבוש כיוונו את המדיניות מאחורי הקלעים במקבילה של צרפת של וישי.
היפנים הבטיחו לא להתערב בשלטון הקיסרי בהואה, אך בשנת 1945, לאחר שהדיחו את הצרפתים, הכריחו היפנים את באו דאי להצהיר על עצמאות וייטנאמית כחברה ב"מרחב השגשוג המשותף של מזרח אסיה רבתי".
המדינה הפכה אז לקיסרות הווייטנאמית.
ליפנים היה קלף מיקוח, הנסיך סינג דה, שהמתין לעלות לשלטון למקרה שידרש "חיסולו" של הקיסר באו דאי.
יפן נכנעה לבעלות הברית באוגוסט 1945 והוייט מין בהנהגתו של הו צ'י מין כוון להשתלט על וייטנאם הקיסרית.
בשל עמדתו הפוליטית הפופולרית נגד הצרפתים והרעב משנת 1945, הצליח הו לשכנע את באו דאו להתנער מהכס ב-25 באוגוסט 1945, והעביר את השלטון להו, אירוע שהגדיל מאוד את הלגיטימיות של הו בעיני העם הווייטנאמי באו דאי מונה ל"יועץ העליון" של הרפובליקה הדמוקרטית של וייטנאם בהאנוי.
באו הכריז על עצמאות צפון וייטנאם ב-2 בספטמבר 1945, אך הודח על ידי הצרפתים בנובמבר 1946. לאחר מלחמת הודו-סין הראשונה לעצמאות וייטנאם הו לקח את הכוח לידיו.
שיבה לכוח ומלחמת העצמאות בווייטנאם
עם ירידתה של וייטנאם לעימות מזוין - פלגים יריבים התעמתו זה בזה וגם עם הצרפתים הנותרים - עזב באו את וייטנאם לאחר כמעט שנה כיועץ העליון של ממשלת הו צ'י מין, המתגורר בהונג קונג ובסין.
הצרפתים שכנעו אותו לחזור בשנת 1949 לכהן כ"ראש מדינה" (quốc trưởng), לא כ"קיסר" (Hoàng Đế).
עם זאת הוא חזר במהרה לצרפת, והפגין התעניינות מועטה בענייני ארצו כאשר האינטרסים האישיים שלו לא היו מעורבים ישירות.
הניצחון הקומוניסטי בסין בשנת 1949 החזירה לתחייה של הונו וכוחו של הוייט מין.
ארצות הברית הרחיבה את ההכרה הדיפלומטית לממשלתו של באו על דרום וייטנאם במרץ 1950, זמן קצר לאחר שהמדינות הקומוניסטיות הכירו בממשלתו של הו בצפון.
פרוץ מלחמת קוריאה ביוני הביאה לסיוע צבאי אמריקני ולתמיכה פעילה במאמץ המלחמתי הצרפתי בהודו-סין.
אולם המלחמה בין הכוחות הקולוניאליים הצרפתים לוויט מין נמשכה והסתיימה בשנת 1954 זמן קצר לאחר ניצחון מרכזי של הוייט מין.
עסקת השלום ב-1954 בין הצרפתים לוויט מין, המכונה הסכמי ז'נבה, כללה חלוקה של המדינה הווייטנאמית לאזורים בין צפון ודרום.
באו עבר לפריז, אך נשאר "ראש המדינה" של דרום וייטנאם, ומינה את נו דין דיים כראש ממשלה.
בשנת 1955 קרא נו דין דיים למשאל עם להסרת באו דאי ולהקים רפובליקה עם דיים כנשיא.
הקמפיין שהוביל לקראת משאל העם נקבע בהתקפות אישיות נגד הקיסר לשעבר, אשר לתומכיו לא היו שום אמצעים להפריך אותם מאז נאסר קמפיין למען באו דאי.
בשנת 1957, במהלך ביקורו באזור אלזס, הוא פגש את כריסטיאן בלוך-קרסנאק עמה ניהל רומן במשך מספר שנים.
קשר זה הוליד את ילדו האחרון, פטריק אדוארד בלוך, שעדיין חי באלזס בצרפת.
בשנת 1972 פרסם באו דאי הצהרה פומבית מהגלות, ופנה לעם הווייטנאמי על פיוס לאומי (מלחמת וייטנאם עדיין אירעה), ובו נאמר "הגיע הזמן לשים סוף למלחמת האחים ולהתאושש סוף סוף בשלום ובסדר".
לעיתים שמר באו דאי מגורים בדרום צרפת, ובמונקו, שם הפליג לעיתים קרובות ביאכטה הפרטית שלו, מהגדולות בנמל מונטה קרלו.
על פי הדיווחים, עדיין השפיע רבות בקרב דמויות פוליטיות מקומיות בווייטנאם.
הממשלה הקומוניסטית של צפון וייטנאם שלחה נציגים לצרפת בתקווה שבאו דאי יהפוך לחבר בממשלת קואליציה שעשויה לאחד את וייטנאם, בתקווה למשוך את תומכיו באזורים שבהם הוא עדיין השפיע.
כתוצאה מפגישות אלה צוטט באו בפומבי נגד נוכחותם של חיילים אמריקנים בשטחה של דרום וייטנאם, והוא מתח ביקורת על משטרו של הנשיא נג'ן וואן טאיו בדרום וייטנאם.
הוא קרא לכל הסיעות הפוליטיות ליצור ממשלה חופשית, נייטרלית ושוחרת שלום שתפתור את המצב המתוח שהתחיל להיווצר במדינה.
בשנת 1982 ביקרו באו דאי, אשתו מוניק, ובני משפחה מהאימפריה לשעבר של וייטנאם בארצות הברית.
סדר יומו היה לפקח ולברך על טקסי הדת הבודהיסטים בקהילות הווייטנאמיות-אמריקאיות בקליפורניה.
לאורך חייו של באו בווייטנאם ובצרפת, הוא נשאר לא פופולרי בקרב האוכלוסייה הווייטנאמית הכללית מכיוון שהוא נחשב לבובה פוליטית עבור המשטר הקולוניאליסטי הצרפתי, בגלל היעדר כל סוג של כוח פוליטי, ושיתוף הפעולה שלו עם הצרפתים ועבור פרו-אידיאלים צרפתיים.
הקיסר לשעבר הבהיר, עם זאת, כי שלטונו היה קרב תמידי לאיזון בין שמירת המלוכה לבין שלמות האומה לעומת הבשלות לשלטונות צרפת.
בסופו של דבר השלטון התרחק מדמותו למחנות אידאולוגיים ומול השפעותיו המוערכות של דיים על סיעות בתוך האימפריה.
באו דאי נפטר בבית חולים צבאי בפריז, צרפת, ב-30 ביולי 1997. הוא נקבר בבית הקברות דה פאסי.
לאחר מותו, בנו הבכור, יורש העצר באו לונג, ירש את תפקיד ראש שושלת נוין.
נסיך הכתר באו לונג נפטר ב-28 ביולי 2007 ואחיו הצעיר באו טאנג ירש אחריו את ראשות שושלת נוין עד היום.
המטבע האחרון שהופק אי פעם בעולם אשר נושא את שמו של באו דאי בתווים סיניים.
ישנם שלושה סוגים של מטבע זה.
חתיכה יצוקה גדולה עם כיתוב של 10 וונים בחלק האחורי, חתיכה יצוקה בינונית ללא כתובת הפוכה, וחתיכה קטנה.
באו בלאק הוא מלחין, מפיק, מוזיקאי, זמר, פזמונאי ונגן אמריקאי מניו יורק.
הוא שימש ככותב השירים העיקרי בסדרה משמר האריות, ואף היה מועמד לפרס אמי בשנת 2017 על השיר "סיסי ני סאווה".
באו בלאק הוא בנו של ג'יי בלאק, הזמר המוביל ב-Jay and the Americans .
אלבום הראשון של בלאק שהכיל מוזיקה מקורית, Meant to Be, יצא לאור ב-2008. בלאק עבד כמלחין וככותב שירים עבור סדרות כמו מיילס מהמחר, פן זירו – גיבור במשרה חלקית, משמר האריות, מיקי מאוס: הרפתקאות מבולבלות ורוקטיר.
הוא היה מועמד לפרס אמי ב-2017 על הלחנת השיר "סיסי ני סאווה" מ"משמר האריות", סדרה ששימש בה ככותב השירים העיקרי.
2013 – Black & Bleu עם בלאו מק'אולי
שנהסדרהערוץהערות2019–הווהרוקטירדיסני ג'וניור11 פרקים, 2019–20202017–הווהמיקי מאוס: הרפתקאות מבולבלותדיסני ג'וניורכותב/מלחין2016–2019משמר האריותדיסני ג'וניורכותב שירים2015–2018מיילס מהמחרדיסני ג'וניורשיר פתיחה של שתי העונות הראשונות2014–2017פן זירו – גיבור במשרה חלקיתדיסני XDמלחין (בשיתוף פעולה עם ריאן שורה)
באהבה, רוזי הוא סרט דרמה קומית-רומנטית בריטי-גרמני משנת 2014, שביים כריסטיאן דיטר.
את התסריט כתבה ג'ולייט טאוהידי על-פי רומן ששמו בתרגום לעברית הוא "בקצה הקשת בענן" , מאת הסופרת האירית ססיליה אהרן .
בתפקידים הראשיים משחקים לילי קולינס וסם קלאפלין, ולצידם ג'יימי וינסטון, כריסטיאן קוק וסוקי ווטרהאוס.
הסרט צולם גם באירלנד וגם בקנדה.
רוזי דאן (לילי קולינס) ואלכס סטיוארט (סם קלאפלין) הם חברים משחר ילדותם שגדלו יחד בפרוור באנגליה.
עם השנים הם מפתחים משיכה רומנטית הדדית, אך מתכחשים לה וממשיכים לנהוג כ"חברים הכי טובים".
חלומה של רוזי הוא לנהל בית מלון משלה, ואביה דניס, עובד זוטר בבית מלון, מדרבן אותה להגשים את החלום.
עלילת הסרט נפרשת על פני כ-12 שנה.
במהלך מסיבת יום ההולדת ה-18 של רוזי, בעוד היא ואלכס שתויים כדבעי, הם מתחילים להתנשק, אך רוזי מתעלפת, מובהלת לחדר מיון ועוברת שטיפת קיבה.
למחרת בא אלכס לביתה כשהיא בהנגאובר, ורוזי מבקשת ממנו לשכוח את אשר קרה ולא לספר לאיש.
אלכס מבין מדבריה שהיא מתחרטת על הנשיקה.
גרג, החתיך של השכבה, מזמין את רוזי להיות בת זוגו בנשף סיום הלימודים.
בתחילה היא דוחה את ההזמנה משום שבכוונתה ללכת לנשף עם אלכס, אך כאשר היא מבינה שהיפהפייה שבחבורה, בת'אני ויליאמס, מגלה עניין באלכס, היא מדרבנת אותו להזמין את בת'אני לנשף, ונענית להזמנתו של גרג.
רוזי וגרג שוכרים חדר ומקיימים יחסי מין.
הקונדום של גרג מחליק ונשאר תקוע בנרתיק של רוזי, והיא מזעיקה את אלכס שלוקח אותה לבית חולים לשלוף את הקונדום החוצה.
אלכס מתקבל ללימודי רפואה בהרווארד, ודוחק ברוזי להצטרף אליו למסצ'וסטס וללמוד ניהול בתי מלון באוניברסיטת בוסטון.
כאשר רוזי מתקבלת ללימודים בבוסטון, היא אצה לביתו של אלכס לבשר לו את הדבר, אך הוא עסוק בסקס פרוע וקולני עם בת'אני בחדרו.
רוזי נתקפת בחילה ומסתלקת משם.
כאשר הבחילות גוברות והמחזור החודשי שלה מאחר, היא פונה לעזרת חברתה רובי העובדת בבית המרקחת של הוריה, ומתברר שרוזי בהריון מגרג, בגלל הקונדום שהחליק.
היא לא יכולה לעשות הפלה מכיוון שהוריה הקתולים יתנגדו, ולבסוף היא מחליטה לא לספר לאלכס על ההריון, פן יוותר על תוכניתו לנסוע לארצות הברית.
כאשר היא נפרדת ממנו בשדה התעופה, רוזי אף מבטיחה להצטרף לאלכס בקרוב.
היא יולדת תינוקת ומתכוונת למסור אותה לאימוץ, אך מחליטה לגדל את התינוקת, ומעניקה לה את השם 'קייטי'.
רוזי יוצאת לטייל עם קייטי בעגלה, ונתקלת בבת'אני שמופתעת להיווכח שרוזי לא נסעה עם אלכס לבוסטון.
אלכס מגיע במפתיע לביקור, ורוזי נאלצת להתוודות כשמתברר שבת'אני הזדרזה לשתף את אלכס ברכילות.
אלכס הכיר בבוסטון את סאלי, בחורה אמריקאית אמידה.
הם הפכו לזוג והוא עבר להתגורר איתה.
רוזי יצאה מבית הוריה ומצאה עבודה כחדרנית בבית מלון, שם עובדת גם רובי בדלפק הקבלה.
רוזי מוצאת באחד מחדרי המלון גיליון של המגזין "לוק" , ולתסכולה הרב, על שער הגיליון מתנוססת תמונתה של בת'אני שהייתה לדוגמנית מצליחה.
הזוגיות של אלכס עולה על שרטון, ומתברר שסאלי נוירוטית, שטחית ויהירה שלא מבינה אותו.
אלכס מתגעגע לרוזי, ושולח לה כרטיס טיסה לבקר אותו בבוסטון.
הוא פוגש אותה בשדה התעופה, ומיד הם יוצאים לבלות ולטייל עד בוקר המחרת, למגינת לבה של סאלי.
בעת ארוחת הערב, סאלי מבשרת שהיא בהריון, למבוכתם של אלכס ורוזי.
אחר כך הם יוצאים לתערוכה של אמן בשם הרב, ידיד של סאלי שמרחיקה את אלכס מרוזי ומקרבת אותו אל מנתח לב חשוב, כדי לקדם את הקריירה שלו.
ברחוב מתפתחת בין השניים סצנת קנאה הדדית: רוזי אומרת לאלכס שחייו אינם מאושרים כפי שהוא מדמה לעצמו, והוא מטיח בה שלתינוק שלו לפחות יהיו שני הורים.
פגועה ונסערת, רוזי חוזרת לאנגליה ומתפייסת עם גרג שהרחיק לברוח עד איביזה כשנודע לו על ההריון שלה.
רובי נוזפת ברוזי על המהלך הזה, אחרי שגרג זנח אותה, אך רוזי מסבירה שהיא וקייטי זקוקות לבן-זוג ולאב.
רוזי וגרג נישאים ב-21 במרץ 2009. לקייטי בת ה-5 יש חבר בן גילה בשם טובי.
היחסים בין קייטי לטובי משעתקים לעיני רוזי את ילדותה המשותפת עם אלכס.
אחרי שאלכס לא הגיע לחתונת רוזי, מתברר שהוא וסאלי נפרדו ביום החתונה, מכיוון שלסאלי הייתה פרשת אהבים עם הרב, האמן.
הרב הוא אבי התינוק שלה, ולא אלכס.
לבית המלון שרוזי עובדת בו מגיעה בת'אני שנמצאת בסבב תצוגות אופנה בעולם, והיא בדרכה לבוסטון.
רוזי מציעה לה לחפש את אלכס בהגיעה לשם, כי הוא בוודאי ישמח לראות פנים מוכרות.
הוריה של רוזי מכרו את הבית ויצאו לטייל באזור הים התיכון, ואביה דניס מת במפתיע כששהו בניס.
אלכס מגיע להלוויה, מתפייס עם רוזי ומחבק אותה, אך גרג בא שתוי, מחולל סצנת קנאה ומרחיק את רוזי מידיו של אלכס.
בדרכו חזרה לבוסטון, אלכס שולח לרוזי מכתב משדה התעופה, ובו הוא כותב שגרג איננו האיש המתאים לה, והוא, אלכס, יהיה טוב בהרבה.
גרג מקבל לידיו את המעטפה בעת יציאתו מהבית לנסיעת עסקים של מספר ימים.
הוא פותח וקורא את המכתב, ומחביא אותו מרוזי.
רובי ורוזי מוצאות במחשב של בית המלון שגרג הזמין במלון אחר את סוויטת הכלולות לשני אנשים לסוף שבוע.
בתחילה רוזי חושבת שמדובר בהפתעה ליום נישואיהם, אך מתברר שהוא בוגד בה עם אישה אחרת, ולא מדובר בנסיעת עסקים.
היא משליכה את גרג מהבית ומפנה את חפציו.
תוך כדי כך, היא מוצאת את המכתב של אלכס, שגרג הסתיר, מתקשרת לאלכס ומגלה לדאבונה שהוא חי עם בת'אני, והם עומדים להינשא.
בת'אני מבקשת שרוזי תהיה שושבינה בחתונתם.
רוזי שופכת את מרי לבה באוזני רובי, שמשכנעת אותה לטוס לבוסטון, לסכל את החתונה ולזכות באלכס.
רוזי ורובי, ואיתן קייטי וטובי בני ה-12, עולות למטוס, אך הטיסה מתעכבת בכמה שעות והם מגיעים לכנסייה אחרי שהטקס הסתיים.
בקבלת הפנים אחרי הטקס, רוזי נושאת נאום ברכה שבו היא מביעה את אהבתה לאלכס "כאח וחבר", אומרת שהיא תמשיך לאהוב אותו, היכן ועם מי שהוא יהיה, ופורשת הצידה לבכות.
בעת הריקודים טובי מפתיע את קייטי בנשיקה.
הילדה מסרבת לו ובורחת החוצה מהאולם, מזועזעת מכך שהחבר הכי טוב שלה נישק אותה.
אלכס רואה ומבין מה קרה, והוא ורוזי ממהרים אחריה.
הם מדברים על לבה שלא תחמיץ את ההזדמנות עם טובי, ובעצם מבקשים להניא אותה מהטעויות שהם עצמם עשו.
קייטי מתרצה, וכשטובי בא להתנצל, היא משתיקה אותו בנשיקה על פיו.
תוך כדי כך, אלכס מבין שרוזי כלל לא זכרה את נשיקתם ביום הולדתה ה-18, אלא רק התביישה שהשתכרה והתעלפה, ואילו הוא הבין שהיא לא מעוניינת באהבתו, ולכן הזמין את בת'אני לנשף הסיום במקומה, ומכאן התגלגלה שרשרת ארוכת שנים של החמצות.
בפרידתם בשדה התעופה, בת'אני רואה את החיבוק של אלכס ורוזי במבט של מנצחת.
בכסף שירשה מאביה, רוזי מגשימה את חלומה ופותחת מלון בוטיק קטן על שפת הים באנגליה, ביחד עם רובי, שמופקדת על דלפק הקבלה.
בעיצומו של אירוע חנוכת המלון, מופיע אלכס ומבקש במבוכה חדר ליחיד, מאחר שנישואיו לבת'אני נכשלו.
הוא מספר לה על חלום שחוזר בשנתו, ובו שניהם נמצאים יחד.
שלב הצילומים התחיל ב-13 במאי 2013 ונמשך שמונה שבועות.
בשבוע הראשון התקיימו צילומים בטורונטו כדימוי לבוסטון, מסצ'וסטס, ולאחר מכן נמשכו הצילומים עד תומם בדבלין וסביבותיה, לצורך דימוי נופים באנגליה.
הסצנות המתקיימות בשדות תעופה, צולמו בנמל התעופה דבלין.
על מנת לדמות שדות תעופה בארצות הברית ובממלכה המאוחדת, נעשו במקום התאמות בשיתוף פעולה עם החברה האירית המפעילה את הנמל, "רשות נמל התעופה דבלין" (DAA) .
הבניין המשמש כמלון שפותחת רוזי בסוף הסרט, הוא בית מגורים מהתקופה האדוארדית, שבו שוכן מלון הבוטיק "טארה הול" בהאות' , פרוור כפרי של דבלין, השוכן על חצי אי בצפון מפרץ דבלין .
בכורת הסרט התקיימה בלונדון ב-6 באוקטובר 2014. בישראל יצא הסרט לבתי הקולנוע ב-30 באוקטובר באותה שנה.
הדעה הכללית הייתה שקולינס וקלאפלין הם שחקנים מצודדים ומקסימים שעשו את המיטב, אך נפלו קורבן לסיפור מטופש, מרושל וקלישאתי.
במאגר הביקורות Rotten Tomatoes קיבל הסרט ציון חיובי של 32% עם דירוג ממוצע 4.7/10 בשקלול 56 ביקורות.
באתר Metacritic זכה הסרט בציון 44/100, בשקלול של 16 ביקורות שהוגדרו "מעורבות או ממוצעות".
חוסה קרלוס באואר (בפורטוגזית: José Carlos Bauer; 21 בנובמבר 1925 – 4 בפברואר 2007) או בקיצור "באואר", היה כדורגלן ומאמן ברזילאי, ששיחק בעמדת הקשר האחורי.
באואר נולד בסאו פאולו שבברזיל בשנת 1925 לאב שווייצרי ואם אפרו-ברזילאית.
בדרך כלל שיחק בעמדת הקשר האחורי, באואר נחשב לאחד הקשרים הברזילאים הטובים של דורו.
את מרבית הקריירה שהתחיל ב-1946 עשה במועדון סאו פאולו שאיתו זכה ב-5 תוארי אליפות המדינה.
במדי נבחרת ברזיל באואר ערך 29 הופעות וכבש חמישה שערים.
הוא זכה עימה בקופה אמריקה 1949 ושנה אחר כך סיים כסגן אלוף עולם במונדיאל 1950. באסון ה"מרקנאסו" בו ברזיל הפסידה 2–1 לאורוגוואי, הפסד שמנע ממנה זכייה ראשונה במונדיאל, גם כן שותף.
בסיום הטורניר נבחר באואר להיות בנבחרת המצטיינת.
הוא גם היה במונדיאל 1954 בו עשה את הופעתו האחרונה במדיה בהפסד 4–2 להונגריה, משחק שזכה לכינוי "הקרב של ברן".
לאחר הפרישה אימן את פרוביאריה, ובמהלך טיול של הקבוצה למוזמביק נתקל בכדורגלן הצעיר אאוזביו.
באואר התרשם ממנו מאוד והציע לו ללכת לסאו פאולו, אך זה דחה את ההצעה.
לאחר מכן שוחח עם מאמנו לשעבר בסאו פאולו, בלה גוטמן, על אאוזביו.
גוטמן שאימן אז את בנפיקה הביא אותו לשחק בקבוצתו.
בשנת 1962 אימן וזכה עם אטלס בגביע המקסיקני ובתואר אלוף האלופים.
IFFHS השחקן הברזילאי של המאה ה-20 (מקום 16)
IFFHS השחקן הדרום אמריקאי של המאה ה-20 (מקום 45)
באו אנדרסון היא זמרת-יוצרת סקוטית.
אנדרסון נולדה וגדלה באדינבורו, והתמסרה לספורט בצעירותה.
כשהייתה בת 10, החלה להשתתף בתחרויות טרמפולינה.
כאשר נפצעה בגיל 13, היא סיימה את קריירת הספורט, והתחילה לעסוק בקריירת השירה שלה.
היא למדה במכון למוזיקה מודרנית הבריטית והאירית בלונדון.
ב-2020, היא חתמה על חוזה תקליטים באיילנד רקורדס, ובמרץ 2020 הוציאה את סינגל הבכורה שלה, Sweater.
לאחר מספר סינגלים נוספים שהוציאה, המיני-אלבום הראשון שלה, New Wave יצא בתחילת 2021.
היא התפרסמה בזכות שיתוף הפעולה שלה עם פליקס ין וצ'יט קודס, בשיר "I Just Wanna", שקיבל יותר מ-8 מיליון השמעות בספוטיפיי.
באודוויין בוטס (בהולנדית: Boudewijn Boots; נולד ב-1 באפריל 1964) הוא ויצה-אדמירל בצי המלכותי ההולנדי המשמש כסגן ראש ההגנה (מקביל לרמטכ"ל) מאז 8 במרץ 2021.
בוטס נולד בווחל ב-1 באפריל 1964. ב-1986 הוא התגייס לצי המלכותי ההולנדי, והוצב על שולת מוקשים.
ב-1988, במהלך מלחמת איראן-עיראק, הוא נשלח למפרץ הפרסי כחלק מכוח שמירת שלום הולנדי (מבצע תמנון).
בהמשך שרת גם בכוחות שמירת השלום של נאט"ו ביוגוסלביה ובאפגניסטן, בכוח ההולנדי בקוראסאו, ושימש כקצין קישור עם הצי הבריטי בפלימות'.
ביוני 2011 קיבל פיקוד על הפריגטה אה"מ אוורצן, ובאפריל 2013 מונה לאחראי על אימוני הצי.
ב-2019 מונה לראש אגף המבצעים במטה הכללי.
ב-8 במרץ 2021 מונה בוטס לסגן ראש ההגנה (מקביל לרמטכ"ל), במקום אונו אייכלסהיים שהפך לראש ההגנה.
ב-22 בפברואר של אותה שנה הוא הועלה לדרגת ויצה-אדמירל.
באהבה, קיטי היא סדרת טלוויזיה דרמה קומית רומנטית שנוצרה על ידי ג'ני האן לנטפליקס ועלתה ב-18 במאי 2023. הסדרה, שהיא ספין אוף לסדרת הסרטים "לכל הנערים שאהבתי", היא סדרת הספין אוף הראשונה של נטפליקס לסדרת סרטים.
העונה השנייה עלתה לשידור ב-16 בינואר 2025.
קיטי סונג קובי (אנה קאת'קארט), שמאמינה שהיא בעלת ידע ומיומנויות במערכות יחסים רומנטיות, עוברת לקוריאה הדרומית במטרה להתקרב לבן זוגה - איתו היא מנהלת מערכת יחסים בשלט רחוק.
היא מגלה שזוגיות היא הרבה יותר מסובכת כשהיא נוגעת לרגשות שלך.
אנה קאת'קארט בתפקיד קתרין "קיטי" סונג-קובי
ג'יה קים בתפקיד יורי האן
סאנג הון לי בתור מין הו מון
צ'וי מין-יונג בתור די-האון "דיי" קים
אנתוני קייבאן בתפקיד קווינסי "קיו" שבזיאן
פיטר ת'ורנוולד בתפקיד פרופסור אלכס פינרטי לי
ריגן עלייה בתפקיד ג'וליאנה פורטר
פיליפ לי בתפקיד יאנג מון (עונות 2-3)
אודרי הוין בתפקיד אסתר שים / סטלה צ'ו (עונה 2)
סולה ת'לוול בתפקיד מריוס (עונה 3)
הוג'ו שין בתור ג'יווון אהן, בן דודו של קיטי (עונה 3; עונה 2 חוזרת)
קים יונג'ין בתפקיד המנהלת ג'ינה לים (עונה 1)
לי בתפקיד פרופסור דניאל לי
ג'וסלין שלפו בתפקיד מדיסון מילר
לי סונג-ווק בתפקיד מר קים
לי היונג-צ'ול בתפקיד מר האן (עונות 1-2)
סאני או בתור מיהי יון
ריו האן-בי בתור יוניס קאנג
סשה בהסין בתור פראווינה בהאקטי (עונה 2-3)
ג'ושוע לי בתור ג'ינטאק "ג'ין" לי (עונה 2-3)
סוי קים בתור ייסו (עונה 3)
כריסטין הואנג בתפקיד ג'יג'י (עונה 3)
ג'ון קורבט בתפקיד דן קובי (עונה 1), אביה של קיטי
סאראיו בלו בתפקיד טרינה רוטשילד (עונה 1)
האן צ'ה-יאנג בתפקיד דאמי (עונה 1), אמו של מין הו
אוק טאק-יאון בתפקיד אושן פארק (עונה 1)
צ'ארין מ"צ'רי בולט" בתור לולו (עונה 1)
פניאל שין בתור ג'ון הו מון (עונה 2)
נואה סנטינאו בתפקיד פיטר קבינסקי (עונה 2)
ג'אנל פאריש בתפקיד מרגו סונג-קובי (עונה 2)
במרץ 2021, פורסם כי ספין אוף לסדרת הסדרת "לכל הנערים שאהבתי" נמצאת בשלבי פיתוח, כך שכל פרק יהיה קומדיה רומנטית בת חצי שעה.
הסדרה פותחה כתוכן בלעדי לנטפליקס.
מחברת הספרים, ג'ני האן, היא יוצרת הסדרה וגם מפיקה בפועל.
אנה קאת'קארט חזרה לתפקידה כקיטי קאבי.
שנהפרסקטגוריהמועמדיםתוצאהמקור2023פרסי אמי לתוכניות לילדים ולמשפחההסדרה הטובה ביותר לנוערבאהבה, קיטי 2024פרס התקשורת של הליגה ההומו-לסבית נגד השמצההתוכנית הטובה ביותר לילדים ולמשפחה - לייב אקשן2025פרס בחירת הילדים של ניקלודיאוןתוכנית טלוויזיה משפחתית אהובהכוכבת טלוויזיה אהובה (משפחה)אנה קאת'קארט
"באו זרים למקדשי" (לעיתים: "באו זרים במקדשי", או: "יאתיו") הוא שיר לחנוכה.
המילים, שחוברו על ידי מהר"ם א"ש הם שני בתים מתוך פיוט ארוך לחנוכה, שהולחנו בשנת ה'תשמ"ג על ידי הרב דוד כוכב, בזמן היותו תלמיד בישיבת מרכז הרב.
השיר מתאר את כניסת היוונים לבית המקדש ואת גזירות אנטיוכוס (שכללו השבתה של עבודת המקדש וכן ביטול של חגי ישראל ומועדיו) שנמשכו עד הצלחת מרד החשמונאים.
השיר מייחס את כוחם של החשמונאים ככוח שניתן להם מאת הקב"ה ואליו מיוחסת גם הצלחת המרד: "אזרתם עוז וגבורה, לישע עמך יצאת, וגאלתם חיש מהרה".
השיר המקורי של מהר"ם א"ש בנוי באקרוסטיכון "אני מאיר בן יהודה חזק", ומסתיים בבקשת גאולה "חזק ואמיץ גואלינו ה' צבאות, שוב שנית לגאלנו ופקוד גפן זאת".
השיר בוצע על ידי עקיבא מרגליות ועל ידי אמנים נוספים.
באה סוזי (בקוריאנית: 배수지, באנגלית: Bae Su-ji ; נולדה ב-10 באוקטובר 1994) הידועה בשם הבמה כסוזי, היא זמרת, שחקנית ודוגמנית דרום קוריאנית.
היא הייתה חברה לשעבר בלהקת הבנות מיס איי, והופיעה לראשונה כשחקנית בשנת 2011 בסדרת הטלוויזיה Dream High.
בשנת 2017 הופיעה לראשונה כזמרת סולו עם המיני־אלבום Yes?
באה סוזי נולדה בעיר קוואנגג'ו.
אביה היה מאמן נבחרת הנוער בטקוואנדו.
בשנת 2009 היא משכה תשומת לב מצד אנשי JYP אנטרטיינמנט והחל משנת 2010 היא הייתה בהרכב של להקת מיס איי החדשה.
באה סוזי הופיעה בטלוויזיה כמנחה תוכניות בידור וטקסים של הענקת פרסים.
בהמשך היא החלה ללמוד משחק בסאול וסיימה את הלימודים בשנת 2013. עוד בזמן הלימודים סוזי החלה להצטלם בסדרות טלוויזיה.
בשנת 2014 היא שיחקה בסרט על זמרת פנסורי וכהכנה לתפקיד למדה את הנושא במשך שנה.
בשנים 2015-2017 סוזי הייתה במערכת יחסים עם לי מין-הו.
בשנת 2017 בהא סוזי עזבה את הלהקה ופתחה בקריירה של זמרת עצמאית.
בשנת 2022 אחרי הפסקה של ארבע שנים סוזי הוציאה סינגל חדש ותוך זמן קצר שיר נוסף.
בשנת 2023 היא החלה לשחק בתפקיד ראשי בסדרת טלוויזיה "דונה!" של נטפליקס.
בשנת 2025 כיכבה בתפקיד הראשי בסדרת הקומדיה הרומנטית "ג'יני, רוצה משאלה" של נטפליקס.
באה סוזי זכתה במספר פרסים כזמרת וכשחקנית.
"באהבה, מייגן" היא סדרת סגנון חיים בכיכובה של מייגן מרקל, דוכסית סאסקס, שעלתה בנטפליקס ב-4 במרץ 2025. הסדרה כוללת שמונה פרקים, כל אחד באורך של כ-40 דקות, בהם מרקל משתפת טיפים בתחומי הבישול, הגינון והאירוח, ומארחת חברים ואורחים מפורסמים באחוזה בקליפורניה.
הסדרה מסמלת ניסיון נוסף של מרקל למצב את עצמה כמשפיענית בתחום הסגנון חיים, לאחר ירידה בפופולריותה ובמוניטין של בני הזוג.
הסדרה עוסקת בטיפים לחיים מאוזנים, מתכונים, גינון, בחירת פרחים, אירוח חברים ושיחות על משפחה וזוגיות וכוללת סצנות שבהן מרקל מבשלת פסטה, מכינה נרות ריחניים, מציגה מטבח יוקרתי וגינה עם תבלינים ודבש טרי.
הנסיך הארי כמעט ואינו מופיע בסדרה, למעט בסצנת הסיום, שבה הוא מחבק את מרקל ברפרוף.
מרקל לא מתייחסת כמעט למשפחת המלוכה, למעט אזכור שהיא כבר לא "מרקל" אלא "סאסקס".
בשנת 2020, בני הזוג חתמו על חוזה עם נטפליקס בשווי 100 מיליון דולר לחשיפת חייהם, אך עד כה רק הדוקו-סדרה המשותפת שלהם, "הארי ומייגן", עוררה עניין כלשהו.
מדובר, ככל הנראה, בפרויקט האחרון במסגרת שיתוף הפעולה.
הסדרה יצאה לאחר "פולו", סדרה קודמת על ספורט שאהוב על הנסיך הארי, שלא זכתה להצלחה רבה.
התוכנית אינה מצולמת בביתה של מרקל, והיא מציינת זאת כבר בפרק הראשון.
למרות קבלת הפנים הביקורתית המגוונת, הסדרה חודשה לעונה שנייה.
הצילומים לעונה הושלמו, עם יציאה מתוכננת בסתיו 2025.
הטריילר ששוחרר ב-2 בינואר 2025 זכה ליותר ממיליון צפיות, אך גם ל-14 לייקים בלבד מול 119 דיסלייקים.
הסדרה נחשבת לכישלון, עם ביקורות שליליות המתארות אותה כמשעממת, חסרת נשמה וללא כריזמה.
ברשתות החברתיות נשמעו תגובות סקפטיות על האותנטיות של הסדרה, עם ביקורות על כך שמרקל מלמדת על חיים "פשוטים" תוך שהיא מוקפת בצוות מקצועי.
למרות הביקורת, הסדרה קיבלה גם תגובות חיוביות, בעיקר ממעריצים ומשפיענים בתחומי הלייף-סטייל.
באהבה אין חוקים הוא סרט קומדיה רומנטית אמריקאי משנת 2003 בבימוי וכתיבה של ננסי מאיירס.
בסרט מככבים ג'ק ניקולסון, דיאן קיטון וקיאנו ריבס.
העלילה עוסקת בהרפתקאות רומנטיות של גבר מבוגר שמחבב נשים צעירות ומוצא את עצמו מתאהב באם של אחת מהן.
הסרט הצליח בקופות עם הכנסות של מעל 266 מיליון דולר מול תקציב של 80 מיליון דולר.
הארי סנבורן הוא פלייבוי מבוגר שמעדיף נשים צעירות.
בתחילת הסרט הוא בן זוגה של מרין קליין הצעירה, אולם כאשר הוא מתאהב באריקה בארי, אמה של מרין ומחזאית גרושה ומצליחה, הוא נתקל ברגשות שלא ציפה להם.
במהלך שהותו בבית החוף בהמפטונס הוא עובר התקף לב ומקבל טיפול מהרופא ג'וליאן מרסר, שמפתח גם הוא עניין רומנטי באריקה.
הקשרים הבלתי צפויים מובילים את הארי להתבונן מחדש בחייו ובמערכות היחסים שלו.
הסרט עוסק בדינמיקה המורכבת בין הדמויות והבחירות הרומנטיות שלהן.
ג'ק ניקולסון בתפקיד הארי סנבורן - פלייבוי מבוגר ובעל חברות רבות
דיאן קיטון בתפקיד אריקה בארי - מחזאית גרושה ומצליחה, אימה של מרין
קיאנו ריבס בתפקיד ג'וליאן מרסר - הרופא של הארי ומתעניין באריקה
אמנדה פיט בתפקיד מרין קליין - בתה של אריקה ומוכרת פומבית
פרנסס מקדורמנד בתפקיד זואי - אחותה של אריקה, מרצה לפמיניזם
ג'ון פאברו בתפקיד ליאו - העוזר האישי של הארי
פול מייקל גלייזר בתפקיד דייב קליין - אביה של מרין ובמאי מחזותיה של אריקה
רייצ'ל טיקטין בתפקיד ד"ר מרטינז - רופאת המיון
קיידי סטריקלנד בתפקיד קריסטין - החותנת של דייב, רופאת אף אוזן גרון
באתר Rotten Tomatoes הסרט זכה לציון 72% בהתבסס על 164 ביקורות.
הקונצנזוס באתר: "עם צוות שחקנים נהדר ותסריט שנון, הסרט מספק חווית בידור קלילה ומהנה.".
יתר על כן, באתר Metacritic הסרט קיבל ציון 66 מתוך 100, בהתבסס על 41 ביקורות.
בנוסף, הסרט זכה לביקורות חיוביות בעיקר, עם שבחים על המשחק של ניקולסון וקיטון ועל התסריט החכם והמרגש.
באו, אמן במלחמה הוא סרט דרמה ביוגרפי אמריקאי משנת 2024, בבימויו של שון מקמנרה.
בסרט מככבים אמיל הירש בתפקיד ניצול השואה והאמן יוסף באו, וענבר לביא בתפקיד רעייתו, רבקה.
לצדם מככבים ג'וש צוקרמן, יאן טואל, יוג'ין ליפינסקי, ג'וש בלאקר, אדוארד פוי, כריס קופ ואדם צקמן.
הסרט מתאר את מאסרו של באו במחנה הריכוז קרקוב-פלאשוב במהלך מלחמת העולם השנייה, ואת סיפור אהבתו, קשריו ונישואיו לרבקה בתוך תנאי המחנה.
הקרנת הבכורה התקיימה בפסטיבל "Boca Raton Jewish Film" ב-20 בפברואר 2024. הסרט הופץ בהפצה קולנועית מצומצמת על ידי ShowBiz Direct החל מ־26 בספטמבר 2025.
הסרט עוקב אחר חייו של האמן יוסף באו, יליד פולין ואזרח ישראלי לימים, שנכלא במחנה הריכוז קרקוב-פלאשוב בין השנים 1942–1945. במהלך מאסרו פיתח קשר רומנטי עם אסירה נוספת, רבקה, והשניים נישאו בשנת 1943 בצריף הנשים של המחנה.
אמיל הירש – יוסף באו
ענבר לביא – רבקה טננבאום
יאן טואל – פרנץ גרין
אדם צקמן – יצחק שטרן
אדוארד פוי – אוסקר שינדלר
כריס קופ – מיטק פמפר
ג'וש בלאקר – קומנדנט גת
יוג'ין ליפינסקי – אברהם באו
במרץ 2023 לוהקו אמיל הירש, ענבר לביא ויאן טואל לתפקידים הראשיים בסרט.
במקביל הוכרז כי נמצא בהפקה סרט תיעודי המבוסס על חייו של יוסף באו, אשר נועד לשמש יצירה נלווית לסרט העלילתי.
הקרנת הבכורה של הסרט התקיימה בפסטיבל "Boca Raton Jewish Film" ב-20 בפברואר 2024.
בנובמבר 2024 הודיעה חברת "ShowBiz Direct" כי הסרט יופץ בהפצה קולנועית רחבה החל מ-24 בינואר 2025, כאשר חברת "Republic Pictures" תשמש כמפיצה הבינלאומית.
עם זאת, מועד ההפצה נדחה מאוחר יותר ל-26 בספטמבר 2025.
באתר "Film Threat" העניק המבקר בובי לה-פייר לסרט ציון של 8.5 מתוך 10. בסיכום הביקורת כתב כי הסרט הוא "מצוין מתחילתו ועד סופו".
באהוז ארדל (בכורדית: Bahoz Erdal; בערבית: فەهمان حوسێن; שמו המלא: פהמאן חוסיין) הוא מפקד בכיר במפלגת הפועלים של כורדיסטן (PKK), ארגון כורדי חמוש הפועל בעיקר בטורקיה, עיראק וסוריה.
לאורך שנות פעילותו שימש כמפקד הזרוע הצבאית של הארגון ונמנה עם הנהגתו הבכירה.
פהמאן חוסיין נולד ב־3 באוגוסט 1969 למשפחה סורית ממוצא כורדי בעיר אל־מאלכייה שבצפון־מזרח סוריה.
הוא למד רפואה באוניברסיטת דמשק, ומכאן כינויו "ד"ר באהוז".
בתחילת שנות ה־90 הצטרף למפלגת הפועלים של כורדיסטן והחל לפעול במסגרת הזרוע הצבאית של הארגון.
ב־15 בפברואר 1999 נעצר מנהיג ה־PKK, עבדוללה אג'לאן.
לאחר מעצרו נוהל הארגון בידי הנהגה מצומצמת, שבה נמנה ארדל עם הדמויות הבכירות, לצד מוראט קראילאן ו.
במסגרת זו פיקד על הזרוע הצבאית של הארגון, ה-HPG.
בין יוני 2004 ליולי 2009 שימש כראש ה־HPG, ולאחר מכן הוחלף בידי סופי נורטין.
מאז 2004 היה חבר בוועד הפועל של ה־PKK, גוף הנהגה מצומצם שכלל שלושה חברים.
מקורות ביטחוניים בטורקיה טענו בשנת 2011 כי עמד בראש ארגון "נצי החופש של כורדיסטן" (TAK), שלוחה קיצונית שפעלה בנפרד מן ה־PKK, אולם טענות אלו לא זכו לאישוש פומבי מצד הארגון.
מאז 28 באוקטובר 2015 נכלל ארדל בקטגוריה האדומה של רשימת המבוקשים של משרד הפנים הטורקי, והוצע פרס כספי למי שיביא ללכידתו או למסירת מידע שיוביל לכך.
בשנת 2017 הופיע בסרטון וידאו שבו פנה לאזרחי טורקיה לקראת משאל העם על תיקון החוקה.
טענה במתמטיקה נכונה באופן ריק אם נכונותה אינה עומדת כלל למבחן, משום שהיא עוסקת באובייקטים שאינם קיימים.